দক্ষিণাপণ
দক্ষিণাপণ হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি শপিং মল। এটি ঢাকুরিয়া অঞ্চলে ঢাকুরিয়া উড়ালপুলের ডান দিকে গড়িয়াহাট রোডের উপর অবস্থিত। কলকাতা ইমপ্রুভমেন্ট ট্রাস্ট এই শপিং মলটি নির্মাণ করেছে। এটি একটি মুক্ত সাংস্কৃতিক কেন্দ্র ও বাজার চত্বর। এখানে হস্তচালিত তাঁতবস্ত্র, কুটির শিল্প, বস্ত্র, আসবাব, মণিহারী দ্রব্য ও ইমিটেশন গয়নার অনেকগুলি দোকান আছে। মধুসূদন মঞ্চ এই বাজার চত্বরের পাশেই অবস্থিত।